
Naslov: SALAMJADA V SEVNICI
T- Sevnica 
X- $Franci Pavkovič
Tekst za  voditelja:

Danes imajo svoj Dan žena moški – kot radi pravimo prazniku 40 mučenikov. Ta dan pa so si za svojega izbrali tudi sevniški salamarji, ki vsako leto pripravijo najstarejšo salamijado na Slovenskem. Tokrat je komisija, ki ocenjuje izgled, okus in še kaj, dobila v oceno točno sto salam. Njihova kakovost je morda malce slabša kot pred leti, saj ugotavljajo, da so nekatere salame preveč prekajene, preslane in nedozorele. Seveda pa jih je velika večina še kako dobrih in njihovi lastniki bodo nocoj zanje dobili tudi zaslužena priznanja. Organizatorji so letos prireditev zaradi velikega obiska prenesli na ulico pred Vrtovškovo gostilno v starem mestnem jedru, kljub temu pa na njej po več desetletni tradiciji ne sme biti nobene ženske. Če so že, pa morajo vsakemu omizju plačati štefan Cvička, kar je tudi za najbolj »firbčne« verjetno prevelik zalogaj.

